|  |  |  |
| --- | --- | --- |
| **ԱՄՓՈՓԱԹԵՐԹ**  **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՆԵՐԻ ՆԱԽԱԳԾԵՐԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ և ԱՌԱՋԱՐԿՈՒԹՅՈՒՆՆԵՐԻ** | | |
| ՀՀ տարածքային կառավարման և ենթակառուցվածքների նախարարություն | | 05.08.2021թ N ԳՍ/21.1/20056-2021 |
|  | Օրենքների նախագծերում համայնքի ղեկավարին (Երևանի քաղաքապետին) տրվում է նոր պարտադիր լիազորություն, այն է՝ կասեցնում է տեղական նշանակության հուշարձանների օրենքի խախտմամբ իրականացվող ամրակայման, նորոգման, վերականգնման և տարածքների բարեկարգման աշխատանքները: Միևնույն ժամանակ, որևէ կերպ չի նշվում, թե կասեցումն ինչ իրավական հետևանք է բերելու կարգազանցի համար: Այդ առումով առաջարկում ենք, որ նախագծային փաթեթում ներառվի «Վարչական  իրավախախտումների մասին» օրենքում լրացումներ նախատեսող  օրենքի նախագիծ, որտեղ կնկարագրվի վերոնշյալ իրավախախտումը և կսահմանվի տուգտուգանքի չափ:  Հայտնում ենք նաև, որ «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին»  Հայաստանի **Հանրապետության օրենքում փոփոխություններ և**  **լրացումներ կատարելու մասին» և**  **«Գուգույքի նկատմամբ իրավունքների պետական գրանցման մասին»**  **Հայաստանի Հանրապետության օրենքում լրացում կատարելու մասին»**  **օրենքների նախագծերի վերաբերյալ առաջարկություններ և**  **դիտողություններ չունենք**: | Տեղեկացնում ենք, որ արդենիսկ «Վարչական իրավախախտումների վերաբերյալ» օրենսգրքում առկա է դրույթ։  Ընդունվել է |
|  | **Հայաստանի Հանրապետության ֆինանսների նախարարություն** | 10.08.2021թ N 01/11-4/12535-2021 |
|  | նախագծերի լրամշակված փաթեթը և հայտնում է հետևյալը.  «Տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին» և «Երևան քաղաքում տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին» օրենքների նախագծերում առաջարկում ենք լրացնել նոր դրույթ, համաձայն որի՝ նախագծերով նախատեսված աշխատանքների կատարման արդյունքում համայնքների ծախսերի ավելացումը ենթակա չէ փոխհատուցման պետության կողմից:  Միաժամանակ, հայտնում ենք, որ ««Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» Հայաստանի Հանրապետության օրենքում փոփոխություններ և լրացումներ կատարելու մասին» և «Գույքի նկատմամբ իրավունքների պետական գրանցման մասին» Հայաստանի Հանրապետության օրենքում լրացում կատարելումասին» նախագծերի նախագծերի վերաբերյալ դիտողություններ և առաջարկություններ չկան: | Ընդունվել է։ |
| ՀՀ կադաստրի կոմիտե | | 30,07,2021 ՍԹ/6676-2021 |
|  | ««Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» Հայաստանի Հանրապետության օրենքում փոփոխություն և լրացում կատարելու մասին» ՀՀ օրենքի նախագծի 5-րդ հոդվածում առաջարկում ենք լրացնել նոր՝ 3-րդ մաս հետևյալ բովանդակությամբ.  «3․ Օրենքի 9-րդ հոդվածի թ) կետում «նախագծերը» բառից հետո լրացնել «, ապահովում է պահպանական գոտիների սահմանված կարգով կազմված հատակագծերի ներկայացումը Կադաստրի կոմիտե» բառերը, քանի որ Նախագծով ներկայացված ««Գույքի նկատմամբ իրավունքների պետական գրանցման մասին» Հայաստանի Հանրապետության օրենքում լրացում կատարելու մասին» ՀՀ օրենքի նախագծով նախատեսվում է, որ պետական գրանցման օբյեկտը հուշարձան լինելու կամ հուշարձանների պահպանական գոտու տարածքում գտնվելու մասին տեղեկատվությունը ներառվի անշարժ գույքի նկատմամբ իրավունքների պետական գրանցման վկայականում, որն էլ մինչև«Ինտեգրված կադաստրի» համակարգի ամբողջական ներդրումը հնարավոր է ապահովել միայն պահպանական գոտիների վերաբերյալ տեղեկատվության առկայության դեպքում:  Միաժամանակ տեղեկացնում ենք, որ ազգային գեոպորտալի քարտեզագրական համակարգ են ներբեռնվել ՀՀ կրթության, գիտության, մշակույթի և սպորտի նախարարության կողմից ESRI shape ձևաչափով ներկայացված որոշ հուշարձանների վերաբերյալ տվյալներ, որոնցից մի մասը չի համապատասխանում օրթոֆոտոհատակագծին։ | Ընդունվել է մասնակի և պահպանական գոտիների վերաբերյալ հատվածը հանվել է։ |
|  | ՀՀ էկոնոմիկայի նախարարություն Զբոսաշրջության կոմիտե | 01,09,2021 N 08.1/12904-2021 |
|  | Առաջարկություններ և դիտողություններ չկան։ | Ընդունվել է ի գիտություն։ |
|  | ՀՀ արդարադատության նախարարություն | 27.09.2021 N 01/27.0.01/28641-2021 |
|  | **ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**  **««Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» Հայաստանի Հանրապետության օրենքում փոփոխություններ և լրացումներ կատարելու մասին», ««Տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին», ««Երևան քաղաքում տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին» և ««Գույքի նկատմամբ իրավունքների պետական գրանցման մասին» Հայաստանի Հանրապետության օրենքում լրացումներ կատարելու մասին» օրենքների նախագծերի վերաբերյալ**   1. ««Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» Հայաստանի Հանրապետության օրենքում փոփոխություններ և լրացումներ կատարելու մասին», ««Տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին», ««Երևան քաղաքում տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին» և ««Գույքի նկատմամբ իրավունքների պետական գրանցման մասին» Հայաստանի Հանրապետության օրենքում լրացումներ կատարելու մասին» օրենքների նախագծերի 1-ին հոդվածներից անհրաժեշտ է հանել «Հայաստանի Հանրապետության» բառերը՝ նկատի ունենալով «Նորմատիվ իրավական ակտերի մասին» օրենքի 18-րդ հոդվածի 3-րդ մասի դրույթները: 2. ««Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» Հայաստանի Հանրապետության օրենքում փոփոխություններ և լրացումներ կատարելու մասին» օրենքի նախագծի (այսուհետ՝ Նախագիծ) 1-ին հոդվածով «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» օրենքի (այսուհետ՝ Օրենք) նոր խմբագրությամբ շարադրվող 1-ին հոդվածի 1-ին մասի «(այսուհետ՝ հուշարձաններ)» բառերն անհրաժեշտ է հանել՝ նկատի ունենալով, որ նույնանման ձևակերպում է տրված Նախագծի 2-րդ հոդվածով նոր լրացվող 1.1-րդ հոդվածի 1-ին մասի 1-ին կետում: 3. Նախագծի 2-րդ հոդվածով լրացվող 1.1-ին հոդվածի 1-ին մասի 2-րդ ենթակետի համաձայն՝ **նորահայտ հուշարձանը**՝ **նոր հայտնաբերված և արժևորված պատմական, հնագիտական, ճարտարապետական և քաղաքաշինական, մոնումենտալ արվեստի** պատմամշակութային **արժեք ունեցող օբյեկտ է**, որը հուշարձանի կարգավիճակ ստանալու համար արժանացել է փորձագիտական հանձնաժողովի դրական եզարակացությանը: Նշված կարգավորման առնչությամբ անհրաժեշտ է նկատի ունենալ Օրենքի 20-րդ հոդվածի 1-ին մասը, համաձայն որի՝ **պատմական, գիտական, գեղարվեստական կամ մշակութային այլ արժեք ունեցող նոր հայտնաբերված կամ նոր արժեքավորված օբյեկտն** **ստանում է նորահայտ հուշարձանի կարգավիճակ** և պահպանվում է մինչև հուշարձանների պետական ցուցակում ընդգրկվելը` օրենսդրությամբ սահմանված կարգով: Նկատի ունենալով «Նորմատիվ իրավական ակտերի մասին» օրենքի 13-րդ հոդվածի 8-րդ մասը, համաձայն որի՝ ն**որմատիվ իրավական ակտերում բացառվում են** իրավական նորմերի անհիմն կրկնությունները և **ներքին հակասությունները**, իսկ տվյալ դեպքում առկա է հակասություն նորահայտ հուշարձան համարվող օբյեկտների շրջանակների մասով, ուստի անհրաժեշտ է վերոնշյալ կարգավորումը վերանայել: Նույն դիտողությունը վերաբերում է Նախագծի 2-րդ հոդվածով լրացվող 1.1-ին հոդվածի 1-ին մասի 4-րդ կետին, որով նախատեսված հասկացությունը տարբերվում է Օրենքի 16-րդ հոդվածի 1-ին մասով նախատեսված կարգավորումից: 4. Նախագծի 2-րդ հոդվածով լրացվող 1.1-ին հոդվածի 1-ին մասի 5-րդ կետն ունի խմբագրման կարիք, քանի որ հիշյալ կետով նախատեսվող նման ձևակերպումից ստացվում է, որ հուշարձանի պահպանական գոտին նախագիծ (ծրագրային փաստաթուղթ) է: Բացի այդ, անհրաժեշտ է «և/կամ» բառերը փոխարինել «կամ» բառով: 5. Նախագծի 3-րդ հոդվածի 2-րդ մասից անհրաժեշտ է հանել «բառերով» բառը: 6. Նախագծի 4-րդ հոդվածի 2-րդ մասում «ե)» տառից առաջ անհրաժեշտ է լրացնել «1-ին մասի» բառերը: 7. Նախագծի 5-րդ հոդվածի 2-րդ մասի «էա), էբ) և էգ)» բառերն անհրաժեշտ է փոխարինել «է1), է2) և է3)» բառերով: 8. Նախագծի 6-րդ հոդվածում նոր խմբագրությամբ շարադրվող 14-րդ հոդվածի պարբերություններն անհրաժեշտ է համարակալել՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 3-րդ մասի դրույթները, համաձայն որոնց՝ օրենսդրական ակտերում հոդվածները բաժանվում են «մասեր» կոչվող ***միայն համարակալված պարբերությունների:*** 9. Նախագծի 7-րդ հոդվածում «պետական կառավարման տարածքային» բառերն անհրաժեշտ է փոխարինել «տարածքային կառավարման» բառերով՝ համապատասխանեցնելով «Տարածքային կառավարման մասին» օրենքի դրույթներին: 10. Նախագծի 8-րդ հոդվածով լրացվող 35.1-ին հոդվածի 1-ին մասում «Հուշարձանների» բառից հետո անհրաժեշտ է լրացնել «վերաբերյալ» բառը: 11. Նախագծի 9-րդ հոդվածով (անցումային դրույթներով) անհրաժեշտ է նախատեսել նաև Նախագծի 5-րդ հոդվածի 2-րդ մասով լրացվող «էգ» կետով նախատեսվող հուշարձանների պահպանական պարտավորագրի օրինակելի ձևի հաստատման ժամկետները՝ ելնելով «Նորմատիվ իրավական ակտերի մասին» օրենքի 13-րդ հոդվածի 5-րդ մասի 2-րդ կետի պահանջներից, համաձայն որոնց՝ եթե օրենսդրական ակտով (բացառությամբ Սահմանադրության) սահմանված նորմը կարող է կատարվել միայն այդ ակտով նախատեսված ենթաօրենսդրական նորմատիվ իրավական ակտի ընդունմամբ, կամ դրա կատարումն ուղղակիորեն պայմանավորված է ենթաօրենսդրական նորմատիվ իրավական ակտի ընդունմամբ, ապա օրենսդրական ակտի անցումային դրույթներով սահմանվում են նաև` ենթաօրենսդրական նորմատիվ ***իրավական ակտի ընդունման նախատեսվող ժամկետը:*** 12. ««Գույքի նկատմամբ իրավունքների պետական գրանցման մասին» Հայաստանի Հանրապետության օրենքում լրացումներ կատարելու մասին» օրենքի նախագծի 1-ին հոդվածում «օրենքի» բառից հետո անհրաժեշտ է լրացնել «(այսուհետ՝ Օրենք)» բառերը՝ ելնելով «Նորմատիվ իրավական ակտերի մասին» օրենքի 21-րդ հոդվածի 4-րդ մասի պահանջներից, համաձայն որոնց՝ նորմատիվ իրավական ակտում հաճախակի կիրառվող երկար արտահայտությունները նույն նորմատիվ իրավական ակտում կարող են սահմանվել կրճատ տարբերակով` իրավական ակտում ***առաջին իսկ կիրառումից հետո*** նախատեսելով կամ տվյալ արտահայտության սահմանումը, կամ ***փակագծերում նշելով կրճատ տարբերակը:*** 13. ««Գույքի նկատմամբ իրավունքների պետական գրանցման մասին» օրենքի 13-րդ հոդվածի 1-ին մասի 3-րդ կետի ենթակետերի համաձայն՝ գրանցման մատյանը էլեկտրոնային, իսկ սույն օրենքով նախատեսված դեպքերում նաև թղթային փաստաթուղթ է, որում պետական գրանցման իրականացման նպատակով գրառվում են անշարժ գույքի միավորի վերաբերյալ տեղեկությունների հետևյալ համախմբերը` սահմանափակումների և նախնական նշման վերաբերյալ տեղեկություններ, որոնք ընդգրկում են՝ սահմանափակման դեպքում՝ գրանցվող սահմանափակման տեսակը և բնույթը, առկայության դեպքում` ժամկետը, կիրառողը, սահմանափակման պետական գրանցման համար հիմք հանդիսացած փաստաթղթի անվանումը և այլ վավերապայմաններ և նախնական նշման դեպքում՝ անշարժ գույքի միավորի կամ դրա մասի վերաբերյալ իրավունքի տեսակի մասին տեղեկություններ, իրավատիրոջ տվյալները, որի օգտին կատարվում է իրավունքի վերաբերյալ նախնական նշումը։   Նկատի ունենալով վերոգրյալը, և հաշվի առնելով այն հանգամանքը, որ ««Գույքի նկատմամբ իրավունքների պետական գրանցման մասին» Հայաստանի Հանրապետության օրենքում լրացումներ կատարելու մասին» օրենքի նախագծի 1-ին հոդվածով լրացվող կարգավորումը բովանդակային առումով չի համապատասխանում «Գույքի նկատմամբ իրավունքների պետական գրանցման մասին» օրենքի 13-րդ հոդվածի 1-ին մասի 3-րդ կետի ենթակետերով սահմանված կարգավորումներին՝ առաջարկում ենք, հիշյալ հոդվածով լրացվող կարգավորումը նախատեսել առանձին կետի կամ պարբերության տեսքով:   1. ««Գույքի նկատմամբ իրավունքների պետական գրանցման մասին» Հայաստանի Հանրապետության օրենքում լրացումներ կատարելու մասին» օրենքի նախագծի 2-րդ հոդվածում «կետի» և «ենթակետի» բառերն անհրաժեշտ է փոխարինել համապատասխանաբար «մասի» և «կետի» բառերով՝ հիմք ընդունելով «Նորմատիվ իրավական ակտերի մասին» օրենքի 14-րդ հոդվածի 3-րդ մասի պահանջները, համաձայն որոնց՝ օրենսդրական ակտերում հոդվածները բաժանվում են «մասեր» կոչվող միայն համարակալված պարբերությունների: Հոդվածների մասերը կարող են բաժանվել միայն համարակալված կետերի, կետերը` միայն համարակալված ենթակետերի: 2. ««Գույքի նկատմամբ իրավունքների պետական գրանցման մասին» Հայաստանի Հանրապետության օրենքում լրացումներ կատարելու մասին» օրենքի նախագծի և Նախագծի ուժի մեջ մտնելու ժամկետներն անհրաժեշտ է խմբագրել՝ համապատասխանեցնելով միմյանց՝ հաշվի առնելով այն հանգամանքը, որ Նախագծի 8-րդ հոդվածով «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» օրենքում առաջարկվում է լրացնել նոր 35.1-ին հոդված, որով նախատեսված են կարգավորումներ հուշարձանների նկատմամբ ***իրավունքների պետական գրացման վերաբերյալ:*** 3. «Տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին» օրենքի նախագծի 1-ին հոդվածում «6-ից 9-րդ» բառերն անհրաժեշտ է փոխարինել «7-ից 10-րդ» բառերով՝ հաշվի առնելով այն հանգամանքը, որ «Տեղական ինքնակառավարման մասին» օրենքի 46-րդ հոդվածի 1-ին մասն արդեն իսկ ունի 6-րդ կետ:   Վերոգրյալ դիտողության համատեքստում՝ անհրաժեշտ է խմբագրել նաև «Տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին» օրենքի նախագծի հիշյալ հոդվածով լրացվող կետերի համարակալումը:   1. ««Երևան քաղաքում տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին» օրենքի նախագծի 1-ին հոդվածում «3-ից 5-րդ» բառերն անհրաժեշտ է փոխարինել «3-ից 6-րդ» բառերով, իսկ նույն հոդվածով լրացվող վերջին կետի համարակալումն անհրաժեշտ է խմբագրել՝ «9» թիվը փոխարինելով «6» թվով:   **ԿԱՐԾԻՔ**  **««Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» Հայաստանի Հանրապետության օրենքում փոփոխություններ և լրացումներ կատարելու մասին», «Տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին», «Երևան քաղաքում տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին» և «Գույքի նկատմամբ իրավունքների պետական գրանցման մասին» Հայաստանի Հանրապետության օրենքում լրացումներ կատարելու մասին» Հայաստանի Հանրապետության օրենքների նախագծերի վերաբերյալ Հայաստանի Հանրապետության կառավարության որոշման նախագծի վերաբերյալ**   1. ««Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» Հայաստանի Հանրապետության օրենքում փոփոխություններ և լրացումներ կատարելու մասին», «Տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին», «Երևան քաղաքում տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին» և «Գույքի նկատմամբ իրավունքների պետական գրանցման մասին» Հայաստանի Հանրապետության օրենքում լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերնագրում «ՆԱԽԱԳԾԵՐԻ ՎԵՐԱԲԵՐՅԱԼ» բառերն անհրաժեշտ է փոխարինել «ՆԱԽԱԳԾԵՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ» բառերով՝ 2. ելնելով «Նորմատիվ իրավական ակտերի մասին» օրենքի 12-րդ հոդվածի 1-ին մասի պահանջներից և նկատի ունենալով Նախագծի 1-ին կետի դրույթները: 3. Նախագծի նախաբանում «սահմանադրական» բառից առաջ անհրաժեշտ է հանել «Հայաստանի Հանրապետության» բառերը՝ հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 2-րդ մասի դրույթները, իսկ «հոդվածի 3-րդ» բառերից հետո անհրաժեշտ է լրացնել «մասը» բառը: | Ընդունվել է ամբողջությամբ։ |
|  | Վարչապետի աշխատակազմ | 23․05․2022թ․ N02/11.5/16327-2022 |
|  | 23-ամյա վաղեմության օրենքի իրավակիրառ պրակտիկայում ի հայտ եկած խնդիրներից, ինչպես նաև նախագծով կատարվող ծավալուն փոփոխություններից ելնելով՝ առաջարկում ենք օրենքն ամբողջովին շարադրել նոր խմբագրությամբ՝ այն լիարժեք համապատասխանեցնելով «Նորմատիվ իրավական ակտերի մասին» օրենքի պահանջներին: Այնուամենայնիվ, եթե քննարկման արդյունքում նպատակահարմար կդիտվի ընթացք տալ առաջարկվող նախագծին, առաջարկում ենք քննության առարկա դարձնել ներքոշարադրյալ դիտարկումները:  Նախագծի 1-ին հոդվածով օրենքի 1-ին հոդվածը շարադրվում է նոր խմբագրությամբ, սակայն դրանից դուրս է մնում ՀՀ տարածքի հուշարձանները պետության պահպանության ներքո գտնվելու մասին հիմնարար դրույթը: Միաժամանակ, անհրաժեշտ է նախագծում ներառել նաև առանձին դրույթ ՀՀ սահմաններից դուրս գտնվող հայկական հուշարձանների պահպանությանը նպաստելու մասին: Հավելենք, որ ՀՀ Սահմանադրության 15-րդ հոդվածի 2-րդ մասով ամրագրված է մշակութային ժառանգությունը պետության հոգածության և պաշտպանության ներքո գտնվելու պարտավորությունը, որն իր հերթին պետք է իրացվի սույն ոլորտային օրենքում:  Նախագծի 2-րդ հոդվածով ներմուծվող «Սույն օրենքում օգտագործվող հիմնական հասկացությունները» հոդվածում առկա են հավելյալ քննարկման և հստակեցման ենթակա խնդիրներ, մասնավորապես՝   1. Բացակայում է օրենքի համար առանցքային նշանակություն ունեցող «պատմական միջավայր» հասկացության սահմանումը, 2. «Պատմության և մշակույթի անշարժ հուշարձան» հասկացության՝   ա. կրճատ ձևը «(այսուհետ՝ հուշարձան)» պետք է օգտագործվի ոչ թե 1.1, այլ 1-ին հոդվածում, որտեղ այն 1-ին անգամ գործածվում է,  բ. սահմանման մեջ թվարկվող հուշարձանների տեսակներն անհրաժեշտ է տարանջատել «կամ» շաղկապով, որպեսզի հասկանալի լինի, որ հուշարձանը նշվածների համախումբը չէ,  գ. սահմանումից առաջարկում ենք հանել «անկախ պահպանվածության աստիճանից» բառերը, քանի որ խոսքն արդեն համապատասխան կարգավիճակ ստացած հուշարձանների մասին է,  դ. անհրաժեշտ ենք համարում սահմանման մեջ, որպես հուշարձանի տարատեսակներ, ներառել օրենքի 6-րդ հոդվածում ըստ արժեքավորման չափանիշների և բնույթի դասակարգված հուշարձանները, իսկ 6-րդ հոդվածը խմբագրել՝ թողնելով միայն իրավահարաբերություններ կարգավորող նորմերը,   1. «Նորահայտ հուշարձան» հասկացության սահմանումը չի համապատասխանում իրավաբանական տեխնիկայի կանոններին, շարադրված է պատմողական ոճով, 2. «Պատմամշակութային օբյեկտ» հասկացությունը պետք է նախորդի «նորահայտ հուշարձան» հասկացությանը դրանց կարգավիճակների տրամաբանական հաջորդականության տեսանկյունից: Բացի այդ, առաջարկվող սահմանմամբ բացառվում է ոչ մասնագետների կողմից նման օբյեկտի հայտնաբերման հնարավորությունը: Վերոհիշյալ հակասությունից խուսափելու համար հասկացության սահմանումից կարելի է հանել «մասնագիտական կազմակերպությունների կամ մասնագետների կողմից» բառերը, 3. Առաջարկում ենք «հուշարձանի պահպանական գոտի» հասկացության ներքո միավորել 5-8-րդ, 13-րդ կետերը՝ 6-8-րդ, 13-րդ հասկացությունները ներառելով որպես 5-րդ հասկացության բաղադրիչներ, 4. Նույն տրամաբանությամբ առաջարկում ենք «հուշարձանի ուսումնասիրություն» հասկացության ներքո միավորել 9-11-րդ կետերը՝ 10-11-րդ հասկացությունները ներառելով որպես 9-րդ հասկացության բաղադրիչներ, 5. Հիմնավորված չենք համարում նույնաբովանդակ 12-րդ (հուշարձանի վերականգնողական աշխատանք) և 19-րդ (հուշարձանի վերանորոգում) կետերով երկու առանձին հասկացություններ սահմանելը, 6. Առաջարկում ենք «Մշակութային շերտ» հասկացության հետևյալ սահմանումը. «16) Մշակութային շերտ – մարդկային գործունեության արդյունքում առաջացած, այդ գործունեության մասին վկայող նյութական մնացորդներ պարունակող վերգետնյա, ստորգետնյա կամ ստորջրյա շերտ,», 7. «Պատմական բնակավայր» հասկացության սահմանումը ենթակա է խմբագրման իմաստային և լեզվաոճական առումներով, 8. 18-րդ կետում՝   ա. «հուշարձանի պահպանություն (կոնսերվացիա)» հասկացության անվանման մեջ գործածված «պահպանություն» և «կոնսերվացիա» հասկացությունները համարժեք չեն: Ակնհայտ է, որ կոնսերվացիան ավելի նեղ իմաստ ունի՝ որպես հուշարձանի պահպանության եղանակներից մեկը,  բ. հասկացության սահմանումը նաև լեզվաոճական առումով ենթակա է խմբագրման (առկա շարադրանքից հետևում է, որ հուշարձանի պահպանման աշխատանքները չպետք է հանգեցնեն այդ թվում հակավթարային աշխատանքների փոփոխությանը),  գ. օրենքի հետագա տեքստում «պահպանություն» եզրի բազմակի գործածությունը կոնսերվացիային որևէ կերպ չի առնչվում,   1. Ավելորդ ենք համարում 20-րդ կետով նախատեսվող «հուշարձանի հարմարեցում ժամանակակից օգտագործման համար» հասկացության սահմանումը, քանի որ այն ընդամենը մեկ անգամ կիրառվում է օրենքի 30-րդ հոդվածում որպես նորոգման տարատեսակ՝ սպառիչ բացահայտելով դրա էությունը և դրանով իսկ բացառելով այն որպես առանձին հասկացություն սահմանելու անհրաժեշտությունը:   Վիճահարույց ենք համարում նախագծի 3-րդ հոդվածով առաջարկվող կարգավորումը, որով նախատեսվում է գործող օրենքի 6-րդ հոդվածում հուշարձանների տեսակների մեջ հանրապետական և տեղական նշանակության հուշարձաններից զատ ներառել համաշխարհային նշանակության հուշարձանի տեսակը: Կարծում ենք, որ սույն փոփոխության անհրաժեշտությունը բացակայում է, քանի որ պատմության և մշակույթի բացառիկ հուշարձանները (որոնք տրամաբանորեն կարող են լինել միայն հանրապետական նշանակության) ոչ թե ներպետական, այլ միջազգային ընթացակարգերով են ընդգրկվում ՅՈՒՆԵՍԿՕ-ի կողմից հաստատված համաշխարհային մշակութային ժառանգության ցուցակում: Այսինքն, գործող օրենքի տրամաբանությամբ արդեն իսկ գտնված է խնդրի օպտիմալ լուծում. Մեր երկրի պատմամշակութային բացառիկ արժեք ունեցող որոշ հուշարձաններ, ընդգրկված լինելով համաշխարհային մշակութային ժառանգության ցուցակում, շարունակում են մնալ հանրապետական նշանակության հուշարձաններ: Իսկ եթե, այնուամենայնիվ, քննարկման արդյունքում նպատակահարմար կճանաչվի խնդրո առարկա փոփոխությունը, ապա անհրաժեշտ կլինի նախագծի 3-րդ հոդվածի 2-րդ մասով նախատեսված պարբերությունը զետեղել գործող օրենքի ոչ թե 5-րդ պարբերության փոխարեն, այլ՝ 1-ին պարբերությունից հետո՝ միաժամանակ ուժը կորցրած ճանաչելով 5-րդ պարբերությունը:  Նախագծի 7-րդ հոդվածով սկզբունքային, միաժամանակ՝ խնդրահարույց, փոփոխություն է կատարվում հուշարձանների փոփոխություն թույլատրելու կարգում: Գործող օրենքի կարգավորմամբ ներկայումս Հանրապետական նշանակություն ունեցող հուշարձանների փոփոխումը կատարվում է Հայաստանի Հանրապետության կառավարության, իսկ տեղական նշանակություն ունեցող հուշարձանների փոփոխումը` պետական կառավարման տարածքային մարմինների (Երևան քաղաքում՝ Հայաստանի Հանրապետության տարածքային կառավարման ոլորտի նախարարության) թույլտվությամբ: Նախագծով կատարվող փոփոխության արդյունքում ՀՀ մարզերում մարզպետները, իսկ Երևանում՝ ՀՀ տարածքային կառավարման և ենթակառուցվածքների նախարարությունը հնարավորություն կստանան հուշարձանները (այդ թվում՝ նաև հանրապետական նշանակության և նույնիսկ համաշխարհային մշակութային ժառանգության ցուցակում ընդգրկվածները) փոփոխելու թույլտվություն տալ, ինչը մեր գնահատմամբ էապես կիջեցնի դրանց պաշտպանվածության մակարդակը: Հարկ է նկատի ունենալ, որ առաջարկվող փոփոխությունը նաև ներքին հակասություն է առաջացնում գործող օրենքում. Այսպես, հուշարձանների փոփոխման թույլտվություն տալու իրավասությունը տարածքային կառավարման մարմիններին (Երևան քաղաքում՝ Հայաստանի Հանրապետության տարածքային կառավարման ոլորտի նախարարությանը) վերապահելուն զուգահեռ գործող օրենքի 8-րդ հոդվածի «է)» ենթակետի ուժով հանրապետական նշանակության հուշարձանները տեղափոխելու և փոփոխելու թույլտվության գործառույթը շարունակում է վերապահվել ՀՀ կառավարությանը:  **Հարակից օրենքների նախագծերի մասին**  **«Տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին» օրենքի նախագիծ**  Նախագծով հուշարձանների պահպանության մասին դրույթներ են ամրագրվում տեղական ինքնակառավարման մարմինների լիազորություններում: Մասնավորապես, համայնքի ղեկավարի սեփական լիազորությունների մեջ ավելացվում են պատմության և մշակույթի հուշարձանների տարածքների պահպանության մի շարք գործառույթներ (աջակցել համայնքի վարչական uահմաններում գտնվող պատմության և մշակույթի հուշարձանների տարածքների պահպանության ռեժիմների ապահովմանը, մասնակցել հուշարձանների ամրակայման, նորոգման, վերականգնման և տարածքների բարեկարգման ու պատմամշակութային հիմնավորման նախագծերի կազմման աշխատանքներին, համայնքի վարչական uահմաններում գտնվող համաշխարհային և հանրապետական նշանակության հուշարձանների ամրակայման, նորոգման, վերականգնման և տարածքների բարեկարգման աշխատանքներում խախտումներ հայտնաբերելիս տեղեկացնել լիազորված մարմնին), որոնք բավարար հստակություն չունեն:  Գտնում ենք, որ նախ հասկանալի չէ, թե կոնկրետ ինչ է ենթադրում հուշարձանների ամրակայման, նորոգման, վերականգնման և տարածքների բարեկարգման ու պատմամշակութային հիմնավորման նախագծերի կազմման աշխատանքներին մասնակցելը և ինչ հետևանքներ է ունենալու նշված և մյուս գործառույթները չկատարելը:  Նախագծով նաև սահմանվում է, որ նախատեսված աշխատանքների կատարման արդյունքում համայնքների ծախսերի ավելացումը ենթակա չէ փոխհատուցման պետության կողմից: Այդ կապակցությամբ քննարկման ենթակա ենք համարում համայնքի ղեկավարի համար նոր լիազորությունները ոչ թե պետության կողմից պատվիրակված, այլ սեփական լիազորություններում ներառելու մոտեցման իրավաչափությունը: Ամփոփաթերթի ուսումնասիրություններից պարզ է դառնում, որ վերոհիշյալ դրույթը նախագծում ներառվել է Ֆինանսների նախարարության առաջարկությամբ (10.08.2021թ), մինչդեռ նախագծի վերաբերյալ Տարածքային կառավարման և ենթակառուցվածքների նախարարության կարծիքն ստացվել է 05.08.2021թ., հետևաբար ենթադրելի է, որ համայնքների ծախսերի ավելացումը պետության կողմից փոխհատուցման ենթակա չլինելու մասին դրույթի վերաբերյալ Տարածքային կառավարման և ենթակառուցվածքների նախարարության դիրքորոշումն առկա չէ:  Սույն դիտարկումը վերաբերելի է նաև «Երևան քաղաքում տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին» օրենքի նախագծին, որի վերաբերյալ բացակայում է նաև Երևանի քաղաքապետի կարծիքը:  Նախագծում առկա է տեխնիկական վրիպակ՝ կրկնվել են 9-10-րդ լիազորությունները: | Քննարկման արդյունքում նպատակահարմար է համարվում ընթացք տալ առաջարկվող նախագծին:  Ընդունվել է։  ՀՀ Սահմանադրության 15-րդ հոդվածի 2-րդ մասն արտացոլված է 4-րդ հոդվածի 3-րդ մասում։  Ընդունվել է։  Ընդունվել է։  Ընդունվել է։  Չի ընդունվել։ Ձևակերպումը ցույց է տալիս, որ հուշարձանները կարող են ունենալ պահպանվածության տարբեր աստիճաններ։  Չի ընդունվել։ Օրենքի 6-րդ հոդվածը թողնվում է անփոփոխ։  Ընդունվել է։  Ընդունվել է։  Չի ընդունվել։ Մասնագիտական տեսանկյունից՝ հասկացությունների միավորումը կհանգեցնի տարաբնույթ մեկնաբանությունների և տարընթերցումների, որը ներկայումս առկա է։  Չի ընդունվել։ Մասնագիտական տեսանկյունից՝ հասկացությունների միավորումը կհանգեցնի տարաբնույթ մեկնաբանությունների և տարընթերցումների, որը ներկայումս առկա է։  Ընդունվել է։  Ընդունվել է։  Ընդունվել է։  Ընդունվել է։  Ընդունվել է։  Ընդունվել է։  Ընդունվել է։  Ընդունվել է մասնակի։ |